Pentatonix

**Pentatonix** (транскрипција: Пентатоникс; скратено **PTX**) ― американска а капела група од Арлингтон, Тексас. Групата е составена од пејачите:  Кирстин Малдонадо (мецосопран), Мичел Граси (тенор),  Скот Хојинг (баритон), Кевин Олусола (битбокс) и Мет Сали (бас). Нивната музика се карактеризира со аранжмани во поп-стил со вокални хармонии, бас линии, рифови, перкусии и битбокс, а создаваат преработки на модерни поп-композиции или божиќни песни и оригинални мелодии. Групата Pentatonix била основана во 2011 година и победиле во третата сезона од натпреварот за а-капела групи *The Sing-Off* на NBC, при што добиле 200 000 долари и договор за снимање со Sony Music. Откако издавачката куќа во  сопственост на Sony Music, Epic Records по завршувањето на обврската од *The Sing-Off*, не го продолжила договорот со групата, Pentatonix креирале свој канал на YouTube и ја дистрибуирале нивната музика преку Madison Gate Records, издавачка куќа во сопственост на Sony Pictures.

Нивниот прв мини-албум, *PTX, Volume 1,* бил објавен во 2012 година, а истата година го објавиле и празничното издание *PTXmas*. Третото издание на Pentatonix, *PTX, Vol.* *II*, во 2013 година дебитирало на прво место на *[[Билборд (магазин)|Билбордовата]]* топ-листа за независни албуми и десето место на ''Билборд'' 200. Во мај 2014 година, Pentatonix потпишале договор со RCA Records, „најистакната“ издавачка куќа под капата на Sony Music Entertainment, и истата година, групата го издала четвртиот мини-албум, *PTX, Vol.* *III.* Во 2014 година тие, исто така, издале два студиски албума: *PTX, Vols.* *1 &amp;amp; 2*, компилациски албум издаден во Јапонија, Кореја и Австралија и нивното второ празнично издание, *That's Christmas to Me*. Албумот добил златен сертификат од Здружението на музичките издавачи во Америка (RIAA), станал платинест на 24 декември 2014 година и двојно платинест на 11 февруари 2016 година. Со ова, албумот станал празничен албум од група со највисок пласман на топ-листите од 1962 година и четврти најпродаван албум во САД за 2014 година. Следната година Pentatonix го издале нивниот истоимен албум. Ова бил нивен прв албум составен од оригинални нумери, а дебитирал на врвот на американската Билборд 200 топ-листа. Во 2016 година го објавиле нивниот трет божиќен албум, *A Pentatonix Christmas*, а една година подоцна и ново EP, *PTX, Vol.* *IV – Classics.*

Во септември 2017 година, оригиналниот бас-пејач Ави Каплан, ја напуштил групата и бил заменет со Сали, кој пеел на песните од нивниот компилациски албум Pentatonix Christmas Deluxe и на нивниот следен студиски албум *PTX Presents: Top Pop, Vol. I*. Сали дипломирал на музичкиот колеџ Беркли, каде што бил член на а-капела групата Pitch Slapped.

Пентатоникс освоиле три Греми награди: тие биле прва а-капела група која што освоила награда за „Најдобар аранжман на инструментално или а-капела дело“ (ја освоиле наградата во 2015 и 2016 година) и „Најдобра кантри-изведба од дуо или група“ (2017). На 21 февруари 2023 година, групата добила ѕвезда на Булеварот на славните во Холивуд.

## Дискографија

### Студиски албуми

* *PTX, Vols. 1 &amp;amp; 2* (2014)
* *PTX* (2014)
* *That's Christmas to Me* (2014)
* *Pentatonix* (2015)
* *A Pentatonix Christmas* (2016)
* *PTX, Vol. IV: Classics* (2017)
* *PTX Presents: Top Pop, Vol. I* (2018)
* *Christmas is Here!* (2018)
* *We Need a Little Christmas* (2020)
* *The Lucky Ones* (2021)
* *Evergreen* (2021)
* *Holidays Around the World* (2022)

### Компилациски албуми

* *The Best of Pentatonix Christmas* (2019)
* *White Christmas* (2021)
* *The Greatest Christmas Hits* (2023)

## Членови

* Мич Граси – тенор (2011–денес) 
* Скот Хојинг – баритон (2011–денес)
* Кирстин Малдонадо – сопран (2011–денес) 
* Кевин Олусола – вокални перкусии, виолончело, битбокс, баритенор (2011–денес)
* Мет Сали – вокален бас и бас, тапани (2017–денес)

**Поранешни членови**

* Ави Каплан – вокален бас и бас (2011–2017) 

## Наводи

## Надворешни врски

* 
* 
* 

Категорија:Добитници на Греми
Категорија:Музички групи од Тексас
Категорија:Вокални квинтети
Категорија:А капела музички групи
Категорија:Американски вокални групи
Категорија:Музички групи основани во 2011 година